**ПРЕПИС-ИЗВЛЕЧЕНИЕ ОТ РЕШЕНИЯТА НА ОБЩИНСКИ СЪВЕТ – ТРЯВНА, ОБЛ. ГАБРОВО, ГЛАСУВАНИ НА ЗАСЕДАНИЕ, НА 26.02.2019 г., ПРОТОКОЛ № 2**

**ПО ТОЧКА ОСЕМНАДЕСЕТА**

**Предложение относно отдаване под наем на имот, частна общинска собственост – Специализиран малък обект за дестилиране.**

**Вносител: Кметът на общината**

**Р Е Ш Е Н И Е № 29**

На основание чл.21, ал.1, т. 8 от ЗМСМА във връзка с чл.14, ал.1, ал.2, ал.3 от ЗОС и чл.21, ал.1, ал.2 от НРПУРОИ, Общински съвет – Трявна

**РЕШИ**:

1. Дава съгласие да се отдаде под наем за срок от 3 (три) години, чрез провеждане на публичен търг с явно наддаване, имот - частна общинска собственост представляващ: сграда с идентификатор 10344.102.27.1 по кадастралната карта и кадастралните регистри на гр.Трявна, одобрени със Заповед РД-18-83/10.12.2009г. на Изп.директор на АГКК, с.Веленци, общ.Трявна, обл.Габрово, със застроена площ 20.00кв.м, брой етажи: 1. Предназначение: Селскостопанска сграда. Сградата е разположена в ПИ с идентификатор 10344.102.27, при граници на сградата: ПИ с идентификатор 10344.102.27 и ПИ с идентификатор 10344.102.8, сградата е без оборудване, при следните задължителни условия:

1.1 Начална тръжна месечна наемна цена – 6.00лв. без ДДС;

1.2 Стъпка на наддаване – 1.00лв.;

1.3 Върху достигнатата цена на търга се начислява ДДС-20%;

1.4 Наемната цена се актуализира ежегодно към датата на подписване на договора, съгласно официалния инфлационен индекс на потребителските цени, определен от НСИ и при промяна на Тарифата за определяне началния /минимален/ размер на месечния наем за 1кв.м полезна площ, при предоставяне на общинска собственост под наем / в лева;

1.5 Имотът да се използва, като специализиран малък обект за дестилиране;

1.6 Наемателят се задължава да извърши всички необходими регистрации свързани с дейността на обекта, съгласно изискванията на Закона за акцизите и данъчните складове;

1.7 Наемателят се задължава да поддържа в добро състояние наетия имот, като спазва санитарно – хигиенните и противопожарни изисквания;

1.8 Всички разходи във връзка с използването на имота: текущ и основен ремонт, данъци, такси и консумативи ( вода и ел.енергия ) са за сметка на Наемателя.

2. Възлага на Кмета на Общината да обяви и проведе процедурата, след което да сключи договор за наем със спечелилия участник.

Прието с поименно гласуване с 14 гласа „за“, 0 „против“ и 0 „въздържал се“.

**ПРЕДСЕДАТЕЛ НА ОБЩИНСКИ СЪВЕТ – ТРЯВНА:**

**/ СИЛВИЯ КРЪСТЕВА /**